কারো কাছে যদি সাড়ে ৫২ ভরি রুপা বা সাড়ে ৭ ভরি সোনা বা উভয় বস্তুর যেকোনো একটির সমমূল্যের সম্পদ থাকে, তাকে বছরান্তে আড়াই শতাংশ হারে এবং বৃষ্টির পানিতে উৎপাদিত ফসলের এক-দশমাংশ ও সেচে উৎপাদিত ফসলের ২০ ভাগের এক ভাগ যাকাত আদায় করতে হবে। কোরআনে যাকাতের ৮টি খাত উল্লেখ করা হয়েছে। খাতগুলো হলো : ১. ফকির (যার কিছুই নেই), ২. মিসকিন (যার কিছু আছে, তবে নিসাব পরিমাণ নয়), ৩. যাকাত আদায়ে নিযুক্ত কর্মচারী, ৪. (অমুসলিমদের) মন জয় করার জন্য, ৫. দাসমুক্তির জন্য, ৬. আল্লাহর দ্বীনের সাহায্যার্থে, ৭. ঋণমুক্তির জন্য, ৮. মুসাফির (যিনি ভ্রমণকালে অনটনে পতিত হয়েছেন)।